La Plage et Bord de Mer - Book campingferien til Languedoc i Frankrig
Frankrig Languedoc-Roussillon Camping La Plage et le Bord de mer
Camping La Plage et Bord de Mer - Top campingplads med kæmpe poolområde
Camping La Plage et Bord de Mer er en skøn campingplads, som indeholder alt, hvad hjertet begærer. Her er et stort poolområde med 6 vandrutsjebaner, liggestole og varmtvandsbassin. Tag et slag bordtennis eller petanque med familien eller gå en tur på den fine sandstrand, der ligger direkte ved pladsen.
Velkommen til La Plage et Bord de Mer
Alt om Camping La Plage et Bord de Mer
Camping La Plage et Bord de Mer er en skøn campingplads placeret direkte til stranden med et kæmpe poolområde. Her kan I være underholdt i flere timer ved at suse ned af rutsjebanerne, eller ved at deltage i en af de mange vandsportsaktiviteter. Her er underholdning for hele familien, hvad enten i ønsker at spille tennis, nyde en drink på pladsens bar eller dyrke vandgymnastik. Her kan I bo i fine, simple mobilhomes, hvor der er god plads til hele familien. Pladsen ligger i byen Valras-Plage med ca. 2,6 km til centrum. Her findes et fint lille udvalg af restauranter og butikker.
Hvorfor skal I vælge Camping La Plage et Bord de Mer?
Vi har udvalgt 4 af de vigtigste årsager nedenfor:
Kæmpe poolområde med 6 vandrutsjebaner
Direkte adgang til fin sandstrand
Poolområde & Direkte til strand
Camping La Plage et Bord de Mer har et enormt poolområde med hele 6 vandrutsjebaner, liggestole, to store pools, en børnepool og en solterrasse. Børnepoolen er udsmykket med flotte vandfigurer og legetårne, der indbyder til mange sjove stunder.
Der findes desuden en spa-zone med varme badekar og water jets.
Bemærk: Poolen har åbent fra kl. 10-13 og 14-19.30. Det er kun tilladt at bære klassisk badetøj i poolen.
Fra pladsen kan man se den skønne brede sandstrand, som blot ligger 100 meter væk. Man kan gå hertil af små private veje, og på stranden er det også muligt at leje vandscootere eller tage på sejltur.
Deltag f.eks. i campingpladsens aerobicprogram eller vandgymnastik, som er instrueret af en af pladsens dygtige instruktører flere gange om ugen eller tag et spil tennis (mod gebyr), minigolf, fodbold, basket, volley eller fodbold. For de mindste er der en legeplads, og I finder derudover et TV-rum, brætspil, petanque og bordtennis.
Der vil flere gange om ugen være diverse vandspil eller sportskonkurrencer, som alle kan deltage i.
Pladsen har to miniklubber i juli og august (4-10 år og 11-14 år). Klubberne er styret af pladsens underholdningshold, som sørger for sjove og kreative aktiviteter og sportsaktiviteter.
I højsæsonen er der hver aften forskellige former for shows og nogle aftener tema- og danseaftener samt karaoke. Der er WIFI på pladsen (mod gebyr).
Pladsens restaurant byder på alt fra frisk fisk, skaldyr, grillet kød, pizza, pasta og flere udvalgte middelhavsspecialiteter. Her er flere overdækkede terrasser, hvor I kan nyde de lune sommeraftenener og aftenunderholdningen, mens I spiser.
Pladsen har desuden bar, snackbar, isbutik, take-away, bager/kagebutik, frisk frugt og grøntsager.
Pladsen har et lille supermarked, hvor I kan købe det mest basale til ferien. Her findes også en souvenir- og en avis-shop.